Sekolah Kebangsaan Pulau Sibu

Sekolah Kebangsaan Pulau Sibu atau nama ringkasnya SK Pulau Sibu atau SKPS, merupakan salah sebuah sekolah bantuan penuh kerajaan yang terletak di daerah Mersing, Johor. Sekolah ini terletak di Pulau Sibu, iaitu salah sebuah pulau yang terdapat di daerah Mersing, Johor.

Sekolah Kebangsaan Pulau Sibu juga merupakan sekolah yang dikategorikan sebagai Sekolah Kurang Murid (SKM) oleh Kementerian Pendidikan Malaysia kerana memiliki enrolmen kurang daripada 150 orang. 

Pada tahun 2023, secara keseluruhannya SK Pulau Sibu memiliki seramai 6 orang guru, seorang pembantu tadbir dan 13 orang murid.

Sejarah 
Sekolah ini telah ditubuhkan pada tahun 1983 atas inisiatif masyarakat kampung dan pihak kerajaan sendiri bagi memberikan pendidikan berkualiti untuk anak-anak di kawasan ini.

 Visi 
Komited Memacu Kecemerlangan. 

Pemimpin pendidikan dan pendidik sentiasa komited melestarikan usaha untuk menaikkan nama sekolah agar sentiasa cemerlang.

 Misi 
Kebersamaan Tunjang Gemilang. 

Pemimpin pendidikan dan pendidik sentiasa bersama-sama untuk membangunkan sekolah. Kerja bersama-sama lebih baik daripada bekerja sendiri.

 Matlamat Strategik Pendidikan 

 Memantapkan kualiti guru melalui pembudayaan komuniti pembelajaran profesional.
 Memperkasa kompetensi kepimpinan sekolah (Middle Leader Team-MLT) baharu untuk meningkatkan kualiti pengurusan dan kepimpinan.
 Meningkatkan kualiti kemenjadian murid secara holistik melalui keberkesanan pelaksanaan dan pelaporan Pentaksiran Berasaskan Sekolah (PBS) dan Kemahiran.
 Meningkatkan peratus kehadiran murid mencapai KPI yang disasarkan dengan bantuan dan sokongan PIBG serta komuniti setempat.

Pencapaian 

Pada tahun 2015, sekolah ini telah dipilih menjadi salah sebuah model bagi 'Sekolah Rintis Abad ke-21' oleh Jabatan Pendidikan Negeri Johor bagi kategori Sekolah Kurang Murid (SKM) di daerah Mersing atas pencapaian cemerlang dalam Ujian Pencapaian Sekolah Rendah (UPSR) 2014.

SK Pulau Sibu juga aktif dalam sukan pelayaran. Seorang murid SK Pulau Sibu juga telah memenangi MSSJ Pelayaran pada tahun 2022 dan telah mewakili negeri Johor ke MSSM Pelayaran di Port Dickson dan Langkawi pada tahun 2022 dan 2023. 

Seorang murid SK Pulau Sibu juga telah mendapat anugerah Gangsa dalam pertandingan bercerita Bahasa Inggeris peringkat negeri Johor pada tahun 2021.

 Alamat
Sekolah Kebangsaan Pulau Sibu
D/A Pejabat Pelajaran Daerah Mersing, 
No. 27, Jalan Dato' Luar,
86800 Mersing,
Johor, Malaysia.
Telefon/Fax = TIADA

 Pautan luar 


Pulau Sibu
Pulau Sibu